Zoologie. CRANIA SELECTA. (7) 247 
ab ea distet. Dorsum vero nasi ossei medio suo, ubi ossa conjunguntur, non planum est, sed 
angulum obtusum constituit, quo differt a naso Aethiopico. Apertura pyriformis solito latior et 
brevior est; orbitae parvae rotundatae. Frons angusta omnimodo rotundata. Calvaria elongata, 
sed minus compressa quam in specimine secundo viril. Protuberantia quae dicitur occipitalis 
vix conspieua ad faciem inferiorem potius versa est. Eminet enim posteriora versus, si cranium 
in situ naturali ponitur, squamae superioris pars superior. — Foramen magnum in medio fere 
baseos cranii positum, uti et in secundo et tertio cranio, parum adscendit, linea enim a margine 
posteriore per marginem anteriorem ducta in partem inferiorem vomeris incidit. 
Cranium hoc depingi curavimus magnitudine naturali a latere (tab. 1) et superlicie supe- 
riori (tab. 2), qua formam elongato-ovalem exhibet. Minime vero formationem normalem nos 
hic dedisse putamus, sed potius aberrationem memorabilem ex constitutione quadam morbosa. 
Cranium secundum est viri adulti mediae aetatis. Calvaria manifeste magis in longitu- 
dinem ducta est quam in praecedente et ila compressa a lateribus, ut a vertice visa figuram 
exhibeat cuneato-ovalem, medio paullulum coarctatam, quo ad formam lyratam — sensu botani- 
corum — accedit. Superficies temporales fere planae sunt. Tota calvaria a fronte angusta poste- 
riora versus dilatatur, protuberantiis parietalibus manifestissimis, lineis semicireularibus tempo- 
ralibus alte adscendentibus, occipite producto rotundato, media parte squamae superioris 
eminente, protuberantia vero occipitali cum crista transversa vix conspicuis et manifeste ad 
inferiora versis. Facies etiam in hoc cranio prominet, sed minus quam in antecedente, quod 
potissimum valet de maxillarum processibus alveolaribus. Sic et dentes incisores tantum cur- 
vato-inclinati sunt, molares vero fere recti. Dentes incisores superiores a facie anteriori pro- 
funde limati sunt, (uti mos est apud gentes nonnullas hujus regionis), et crusta nigra ex usu 
condimenti «Betel» orta, tecti. Nasus paullulum magis prominet quam in antecedente, ita ut 
apices ossium nasi ante lineam facialem jam parum emineant, dorsum nasi manifestius angula- 
tum est, Apertura pyriformis eadem fere, orbitae paullulum majores et magis angulatae. Tubera 
jugalia etiam anteriora versus prominent, minime ad latera. Mandibula, licet major sit quam 
in antecedente et magis evolutos habeat ramos adscendentes, tamen parva dici debet. Mentum 
magis prominet, quia dentes et margines alveolares a directione recta minus recedunt. 
Depingi curavimus hoc cranium in tabula nostra 3" magnitudine ad dimidiam (in sin- 
gulis lineis, vel quartam partem superliciei) contracta, ut melius comparari possit cum iconibus 
a viris Celeberrimis Quoy et Gaimard datis et in tabula nostra iteratis. 
Cranium tertum senile est, et ni fallor vetulae. Dentes omnes fere desunt, consumtio 
alveolorum vero tantum inchoata est, ita ut non dubites, dentes plurimos maceratione perditos 
esse, non senectute. Attamen altitudo maxillae et mandibulae minima est, quo tota facies 
bevior et latior fit quam in specimine primo. Conformatio haec, ex parte saltem, primitiva esse 
videtur, nam et arcus zygomatici magis ad latera extenduntur quam in antecedentibus et pro- 
cessus alveolares minus prominent, mentum vero magis. Conformatio calvariae medium fere 
tenet inter primum et secundum specimen, excepta fronte, quae latior est, ad formam faciei 
adaptata. 
